
	Par objekta atbilstību ugunsdrošības prasībām/Aglonas vidusskola
	


Valsts ugunsdzēsības un glābšanas dienesta (turpmāk – VUGD) Latgales reģiona pārvalde (turpmāk – LRP) 2026. gada 27. maijā saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām diennakts nometnes “SATORI 2026” (turpmāk – Nometne) rīkošanai Aglonas vidusskolas sporta hallē Daugavpils ielā 5, Aglonā, Aglonas pagastā, Preiļu novadā un Aglonas vidusskolas dienesta viesnīcā Jaunciema ielā 35, Aglonā, Aglonas pagastā, Preiļu novadā (turpmāk – Objekts).
VUGD LRP informē, ka saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka šī gada 10. aprīlī Objektā jau tika veikta plānota ugunsdrošības pārbaude, VUGD atzinums Nometnes organizēšanai nav nepieciešams.
VUGD LRP informē, ka tai nav iebildumu Nometnes rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.

